wannaphong/clean_thaiwikipedia huggingface dataset:
# พระเจ้าชัยศิริ
พระเจ้าชัยศิริ (พ.ศ. 1541-?) เป็นพระมหากษัตริย์องค์ที่ 20 แห่งราชวงศ์สิงหนวัติ และ อาณาจักรโยนกเชียงแสน ทรงขึ้นครองราชย์เมื่อปี พ.ศ. 1541 เป็นพระราชโอรสในพระเจ้าพรหมมหาราช ทรงเป็นมหาราชผู้กอบกู้เอกราชจากขอม

 พงศาวลี
# เดอะเรฟ
เจมส์ โอเวน ซัลลิแวน  (10 กุมภาพันธ์ ค.ศ. 1981 - 28 ธันวาคม ค.ศ. 2009)Rock drummer found dead in his home หรือเป็นที่รู้จักในชื่อ เดอะเรฟ  หรือ เดอะเรฟเวอร์เรนด์ โธโลมิว เพลก (The Reverend Tholomew Plague) เป็นมือกลองและนักร้องประสานของวงอะเว็นจด์เซเวนโฟลด์ และเป็นนักร้องนำวงอาวองต์การ์ดเมทัลที่ชื่อ พิงค์ลีสมูธ ร่วมกับเพื่อนนักกีตาร์วงอะเว็นจด์เซเวนโฟลด์ ซินนีสเตอร์ เกตส์ ซัลลิแวนอยู่ที่ฮันติงตันบีช รัฐแคลิฟอร์เนีย แต่งงานกับลีนา แม็กแฟดเดน หรือลีนา ซิลเวอร์ เขาเสียชีวิตเมื่อวันที่ 28 ธันวาคม ค.ศ. 2009 อายุได้ 28 ปีAssociate Press. "Avenged Sevenfold Drummer Found Dead". billboard.com. December 29, 2009. ในที่สุด สาเหตุการเสียชีวิตของ "เดอะเรฟ" จิมมี โอเวน ซัลลิแวน แห่งวงอะเว็นจด์เซเวนโฟลด์ ถูกเผยออกมาแล้ว โดยมือกลองหนุ่มวัย 28 ปีรายนี้ เสียชีวิตด้วย โรคร้ายของร็อคสตาร์ นั่นก็คือ เสพยาเกินขนาด 

 การเสียชีวิต 
ทั้งนี้ เดอะเรฟ เสียชีวิตเมื่อวันที่ 28 ธันวาคม ที่บ้านของตัวเอง ใน แคลิฟอร์เนีย อย่างไรก็ดีในช่วงที่ ชัลลิแวน เสียชีวิต ยังไม่มีใครระบุได้ว่า มือกลอง รายนี้ เสียชีวิตด้วยสาเหตุอะไร แต่ล่าสุดนิตยสาร โรลลิ่ง สโตน อ้างรายงานของ นักพิษวิทยา ซึ่งให้ข้อสังเกตว่า ซัลลิแวน น่าจะเกิดอาการช็อก จากอาการทำงานของยาอย่างเฉียบพลัน ซึ่งในร่างกายของมือกลอง พบการทำงานของสารเคมีหลายประเภท ได้แก่ ออกซิโคโดน (ยาแก้ปวดสกัดจากฝิ่น) ออกซิมอร์ฟีน ยาแก้ปวดที่สกัดจากมอร์ฟีน ไดอะซีแพม/นอร์ดาซีแพม ยาคลายเครียด และเอทานอล

อย่างไรก็ดีหลังเสียชีวิต อะเว็นจด์เซเวนโฟลด์ ก็ไปคว้าตัว ไมค์ พอร์ตนอย มือกลองจากวง ดรีม เธียร์เตอร์ มาทำหน้าที่บันทึกเสียงงานอัลบั้มชุดใหม่ พร้อมดึงร่วมออกทัวร์ด้วย โดยอะเว็นจด์เซเวนโฟลด์ได้เปิดตัวซิงเกิลแรก ชื่อเดียวกันกับชื่ออัลบั้ม ไนต์แมร์

สิ่งที่ลึกลับเกี่ยวกับเรื่องนี้คือมีเพลงหนึ่งในอัลบั้มที่ชื่อว่า "ฟิกชัน" (ชื่อเล่นที่เดอะเรฟตั้งให้ตัวเอง) ซึ่งเป็นเพลงที่พูดถึงเรื่องความตาย และเป็นเพลงสุดท้ายที่เดอะเรฟแต่งให้กับอัลบั้มนี้ เมื่อเขาแต่งเสร็จ เขาก็พูดว่า 'นี่แหละ เพลงนี้จะบันทึกเป็นเพลงสุดท้าย' หลังจากนั้น 3 วันต่อมา เขาก็เสียชีวิต

กลองชุดของเขาตอนนี้ได้นำไปจัดแสดงที่ฮาร์ดร็อกโฮเทลแอนด์คาสิโน ในลาสเวกัส รัฐเนวาดา ส่วนกลองชุดจากงานคอนเสิร์ตทัวร์ "เทสต์ออฟเคออส" ในปี ค.ศ. 2008 ได้นำไปจัดแสดงที่ฮาร์ดร็อกคาเฟ่ ในเมืองแกตลินเบิร์ก รัฐเทนเนสซี

 ผลงาน 

ซับเออร์เบินเลเจนด์
Origin Edition (1900)

พิงก์ลีสมูท
Unfortunate Snort (2001)

ไบรอัน เฮเนอร์
Cougar Bait (2008)
Fistfight at the Wafflehouse (2010)

อะเว็นจด์เซเวนโฟลด์
 Sounding the Seventh Trumpet (2001)
 Waking the Fallen (2003)
 City of Evil (2005)
 Avenged Sevenfold (2007)
 Nightmare (2010) เสียงร้อง และผู้ประพันธ์เพลง
# บราเธอร์ส
บราเธอร์ส สามารถหมายถึง:
 บราเธอร์ส (วงดนตรี) กลุ่มศิลปินสัญชาติไทย
 บราเธอร์ส (ภาพยนตร์) ภาพยนตร์ในปี พ.ศ. 2552 นำแสดงโดยเจค จิลเลนฮอลและโทบีย์ แม็กไกวร์
# กาย ริตชี
กาย สจวต ริตชี  เกิดเมื่อวันที่ 10 กันยายน ค.ศ. 1968 เป็นผู้เขียนบท นักสร้างภาพยนตร์ ผู้กำกับภาพยนตร์ชาวอังกฤษ มีผลงานโด่งดังจากการกำกับเรื่อง Lock, Stock and Two Smoking Barrels ,Snatch และ Sherlock Holmes ด้านชีวิตส่วนตัวเคยแต่งงานกับมาดอนน่า มีบุตรชายด้วยกัน 1 คน

ผลงานภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1995 เดอะ ฮาร์ดเคส     1998 สี่เลือดบ้า มือใหม่หัดปล้น     2000 ทีเอ็งข้าไม่ว่า ทีข้าเอ็งอย่าโวย     2001 สตาร์     เดอะ ไฮร 2002 สเวพท์ อเวย์    2005 รีวอลเวอร์: เกมปล้นโกง    2008 ร็อคแอนด์โรลล่า: หักเหลี่ยมแก๊งค์ชนแก๊งค์    2009 เชอร์ล็อก โฮล์มส์: ดับแผนพิฆาตโลก    2011 เชอร์ล็อก โฮล์มส์: เกมพญายมเงามรณะ    2015 เดอะ แมน ฟรอม อั.ง.เ.คิ.ล. คู่ดุไร้ปรานี    2017 คิง อาร์เธอร์: ตำนานแห่งดาบราชันย์     2019 อะลาดิน    เดอะ เจนเทิลแมน: สุภาพบุรุษมาหากัญ    2021 คนคลั่งแค้น ปล้นผ่านรก    2023 ปฏิบัติการระห่ำ โคตรคนฟอร์จูน    เดอะ โคเวแนนท์    2024 เดอะ มินนิสทรี ออฟ อันเจนเทิลแมนลี่ วอร์แฟร์    

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 14 เรื่องของ กาย ริตชี
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1998  สี่เลือดบ้า มือใหม่หัดปล้น 12px 75%   66   8.1   $1,350,000  $28,356,188 2000  ทีเอ็งข้าไม่ว่า ทีข้าเอ็งอย่าโวย 12px 74%   55   8.2   $10,000,000  $83,557,872 2002  สเวพท์ อเวย์ 12px 5%   18   3.6   $10,000,000  $1,036,520 2005  รีวอลเวอร์: เกมปล้นโกง 12px 15%   25   6.3   $27,000,000  $7,221,558 2008  ร็อคแอนด์โรลล่า: หักเหลี่ยมแก๊งค์ชนแก๊งค์ 12px 60%   53   7.2   $18,000,000  $25,740,863 2009  เชอร์ล็อก โฮล์มส์: ดับแผนพิฆาตโลก 12px 69%   57   7.6   $90,000,000  $524,028,679 2011  เชอร์ล็อก โฮล์มส์: เกมพญายมเงามรณะ 12px 59%   48   7.4   $125,000,000  $545,448,418 2015  เดอะ แมน ฟรอม อั.ง.เ.คิ.ล. คู่ดุไร้ปรานี 12px 68%   56   7.2   $75,000,000  $109,845,109 2017  คิง อาร์เธอร์: ตำนานแห่งดาบราชันย์ 12px 31%   41   6.7   $175,000,000  $148,675,066 2019  อะลาดิน 12px 57%   53   6.9   $183,000,000  $1,054,304,000 เดอะ เจนเทิลแมน: สุภาพบุรุษมาหากัญ 12px 75%   51   7.8   $22,000,000  $115,171,795 2021  คนคลั่งแค้น ปล้นผ่านรก 12px 67%   57   7.1   $40,000,000  $103,966,489 2023  ปฏิบัติการระห่ำ โคตรคนฟอร์จูน 12px 51%   51   6.3   $50,000,000  $37,846,956 เดอะ โคเวแนนท์ 12px 83%   63   7.5   $55,000,000  $21,630,900 เฉลี่ย  รวม 12px 56%  50 7.0 $881.4 ล้าน $2,806,830,413
16px 

สีแดง  สีส้ม  สีเขียว 

$
# บราเธอร์ส (ภาพยนตร์)
บราเธอร์ส  เป็นภาพยนตร์อเมริกันแนวสงคราม ระทึกขวัญจิตวิทยา ที่ออกฉายในปี ค.ศ. 2009 กำกับโดย จิม เชอริแดน นำแสดงโดย โทบีย์ แม็กไกวร์ เจค จิลเลนฮอล และ นาตาลี พอร์ตแมน และจัดจำหน่ายโดยไลออนเกตเอ็นเตอร์เทนเมนต์ เป็นภาพยนตร์ที่สร้างมาจากภาพยนตร์เดนมาร์กในปี 2004 ของซูซาน เบียร์เรื่อง บราเธอร์ส (Brødre) ภาพยนตร์ทั้ง 2 นี้ได้รับแรงบันดาลใจจากบทประพันธ์มหากาพย์ของโฮเมอร์ เรื่อง โอดิสซีย์http://www.npr.org/templates/story/story.php?storyId=120933017 โทบีย์ แม็กไกวร์ยังได้รับการเสนอชื่อเข้าชิงรางวัลลูกโลกทองคำจากการแสดงเรื่องนี้
# ปริญญา (แก้ความกำกวม)
ปริญญา อาจหมายถึง
 ปริญญา (:en:Academic degree) ในทางการศึกษา
 ปริญญาตรี
 ปริญญาโท
 ปริญญาเอก
 ปริญญากิตติมศักดิ์
 บุคคล
 ปริญญา กีรกะจินดา
 ปริญญา นาคฉัตรีย์
 ปริญญา อินทชัย
 ปริญญา เทวานฤมิตรกุล
 ปริญญา โรจน์อารยานนท์
# คลองด่าน (กรุงเทพมหานคร)
คลองด่าน ถือเป็นคลองสายประวัติศาสตร์ที่สำคัญอีกแห่งหนึ่งในกรุงเทพมหานคร  ชื่อของคลองด่านมีที่มาจาก ในสมัยโบราณที่ปากคลองด่านด้านวัดหมู (วัดอัปสรสวรรค์ในปัจจุบัน) เคยเป็นด่านขนอนมาก่อน"พินิจนคร ตอน “สี่แพร่งแห่งคลองด่าน ตำนานด่านขนอน เส้นทางสัญจรสู่ความเจริญ” " (14 ธันวาคม พ.ศ. 2552) ด่านขนอนคือด่านที่เป็นกระโจมหลังคา มียอดสำหรับดูเรือในระยะไกล เพื่อตรวจสิ่งของต้องห้าม และเก็บภาษีจากเรือสินค้าต่างชาติทั้งฝรั่ง และจีน ที่ขึ้นล่องผ่านด่านมาติดต่อค้าขายในอาณาจักร ซึ่ง ณ ที่นี้จะสามารถเก็บภาษีทั้งจากเรือที่ผ่านมาทางแม่น้ำเจ้าพระยา และทางแม่น้ำท่าจีนได้ คลองด่านยังใช้เป็นเส้นทางไปออกแม่น้ำท่าจีนที่จังหวัดสมุทรสาครได้ด้วย ดังปรากฏว่าเป็นเส้นทางเดินทัพไปด่านเจดีย์สามองค์ในสมัยรัชกาลที่ 2 "วัฒนธรรมสัญจร ร่มอารามในแผ่นดินพระนั่งเกล้า วันจันทร์ที่ 10 ธันวาคม 2550"ศูนย์มานุษยวิทยาสิรินธร และปรากฏเป็นเส้นทางสำคัญที่ใช้สัญจร ทั้งใน นิราศถลางของเสมียนมี (หมื่นพรหมสมพัตรสร) นิราศนรินทร์ จดหมายเหตุลาลูแบร์ โคลงนิราศพระยาตรัง และโคลงนิราศทวายของพระพิพิธสาลี "คลองด่าาน วัดราชโอรส วัดนางนอง วัดหนัง"โดยรุ่งโรจน์ ภิรมย์อนุกูล วันที่ 9 มีนาคม พ.ศ. 2552 จากหนังสือพิมพ์ข่าวสด

ในรัชกาลพระบาทสมเด็จพระนั่งเกล้าเจ้าอยู่หัว คลองด่านเกิดตื้นเขิน จึงโปรดเกล้าฯ ให้พระยาโชฎึกราชเศรษฐี (ทองจีน) เป็นแม่กองขุดลอกใน พ.ศ. 2374 คลองด่านเป็นเส้นแบ่งเขตภาษีเจริญและเขตธนบุรี ก่อนที่จะไหลเข้าเขตจอมทอง กรุงเทพมหานคร ปากคลองแยกจากคลองบางกอกใหญ่ที่วัดปากน้ำภาษีเจริญ ไปออกคลองบางขุนเทียน และคลองสนามชัย ความยาวประมาณ 3 กิโลเมตร"กองระบบคลอง" คลองที่มีความสำคัญทางประวัติศาสตร์ และความเจริญเติบโตของกรุงรัตนโกสินทร์ ปรับปรุงเมื่อ 1/02/50

ปัจจุบัน คลองด่านใช้เป็นคลองเพื่อการระบายน้ำการสัญจร และการท่องเที่ยว วัดสำคัญบริเวณริมฝั่งคลองได้แก่ วัดปากน้ำภาษีเจริญ วัดอัปสรสวรรค์ วัดนางชีโชติการาม วัดหนัง วัดขุนจันทร์ วัดใหม่ยายนุ้ย วัดนางนองวรวิหาร และวัดราชโอรสาราม"ยลวัดงาม ริมคลองด่าน ย่านจอมทอง"โดย ASTVผู้จัดการออนไลน์ 8 ธันวาคม 2552 14:27 น.
โดยทั่วไปแล้ว ไม่ได้เจาะจงว่าบริเวณใดเป็นจุดสิ้นสุดของคลองด่าน แต่จะถือกันว่าคลองสนามชัยและคลองด่านเป็นคลองเดียวกัน ทั้งนี้จึงเรียกคลองนี้ทั้งคลองสนามชัย และคลองด่าน
# ไคลฟ์ โอเวน
ไคลฟ์ โอเวน  เกิดเมื่อวันที่ 3 ตุลาคม ค.ศ. 1964 เป็นนักแสดงชาวอังกฤษ มีผลงานการทำงานเกือบ 2 ทศวรรษครึ่ง เขาได้รับรางวัลลูกโลกทองคำและรางวัลบาฟต้าอย่างละรางวัล ยังได้รับการเสนอชื่อเข้าชิงรางวัลออสการ์ในสาขานักแสดงสมทบชายยอดเยี่ยม จากการแสดงภาพยนตร์ในปี 2004 เรื่อง Closer
# ราเชล แม็กอดัมส์
ราเชล แอน แม็กอดัมส์  เกิดเมื่อวันที่ 17 พฤศจิกายน ค.ศ. 1978Birth announcement in The London Free Press, December 7, 1978MSNBC "Today in history: November 17" เป็นนักแสดงชาวแคนาดาสร้างชื่อจากบท "เรจิน่า จอร์จ" ในภาพยนตร์ ค.ศ. 2004 Mean Girls จากนั้นแสดงในภาพยนตร์ดัดแปลงจากบทประพันธ์เรื่อง The Notebook และแสดงร่วมกับโอเวน วิลสันและวินซ์ วอห์น ในภาพยนตร์ตลกเรื่อง Wedding Crashers ผลงานแสดงภาพยนตร์เรื่องอื่นที่เธอร่วมแสดงเช่น  The Family Stone, Red Eye และ The Time Traveler's Wife และยังแสดงในภาพยนตร์ของกาย ริตชี เรื่อง เชอร์ล็อก โฮล์มส์ ดับแผนพิฆาตโลก และ เชอร์ล็อก โฮล์มส์ เกมพญายมเงามรณะ ในบท ไอรีน แอดเลอร์ ด้วย จากนั้นใน ค.ศ. 2015 เธอปรากฏตัวอยู่ในภาพยนตร์รักตลกของคาเมรอน โครว์ ในเรื่อง Aloha และภาพยนตร์ดราม่า เรื่องสังเวียนเดือด (Southpaw)

ผลงานด้านการแสดง

ภาพยนตร์
+ ปี เรื่อง รับบท หมายเหตุ2002 My Name is Tanino Sally Garfield Perfect Pie Patsy Grady (age 15)  Jessica Spencer/Clive Maxtone 2004 Mean Girls Regina George  Allison "Allie" Hamilton 2005 Wedding Crashers Claire Cleary Red Eye Lisa Reisert  Amy Stone 2007 Married Life Kay Nesbitt 2008  Colee Dunn 2009 State of Play Della Frye  Clare Abshire Sherlock Holmes Irene Adler 2010 Morning Glory Becky Fuller 2011 Midnight in Paris Inez Sherlock Holmes: A Game of Shadows Irene Adler 2012  Paige Collins Passion Christine Stanford To the Wonder Jane 2013 About Time Mary 2014 A Most Wanted Man Annabel Richter 2015 Every Thing Will Be Fine Sara The Little Prince The Mother Voice role Aloha Tracy Woodside Southpaw Maureen Hope Spotlight Sacha Pfeiffer 2016 Doctor Strange Christine Palmer 2017 Disobedience Esti Kuperman 2018 Game Night Annie Davis

ละครโทรทัศน์
 ปี เรื่อง รับบท หมายเหตุ 2001 Shotgun Love Dolls Beth Swanson  Hannah Grant ตอน: "Food for Thought" 2002 Guilt by Association Danielle Mason  Earth: Final Conflict Christine Bickwell Episode: "Atavus High" 2003–05 Slings & Arrows Kate McNeil 7 ตอน 2015 True Detective Ani Bezzerides 8 ตอน
# การขับเสภา
การขับเสภาเป็นการเล่าเรื่องประเภทหนึ่งโดยกำเนิดมาจากการเล่านิทาน เมื่อการเล่านิทานเริ่มแพร่หลายจึงได้แต่งเป็นกลอนใส่ทำนองโดยใช้กรับเป็นเครื่องประกอบจังหวะ

 วิวัฒนาการของการขับเสภา 
การขับเสภาสันนิษฐานว่าเกิดในสมัยสมเด็จพระบรมไตรโลกนาถ ในยุคแรกยังไม่มีดนตรีประกอบ จนถึงรัชสมัยพระบาทสมเด็จพระพุทธเลิศหล้านภาลัยจึงมีวงปี่พาทย์ประกอบ

 ประเภทของการขับเสภา 
การขับเสภาแบ่งตามลักษณะการแสดงได้ 2 ประเภทดังนี้
 เสภาทรงเครื่อง เกิดในยุครัชกาลที่ 4 โดยการขับเสภาประเภทนี้จะมีการร้องส่งให้ปี่พาทย์รับด้วย
 เสภารำ เกิดในสมัยรัชกาลที่ 5 โดยเสภารำนี้จะมีคนขับเสภาและปี่พาทย์ (บางครั้งก็ใช้วงมโหรีแทน) มีตัวละครออกมาแสดงตามคำขับเสภา และมีการเจรจาตามเนื้อร้อง

 บทความที่เกี่ยวข้อง 
 เพลงโหมโรง
 ขุนช้างขุนแผน
# อ็อกโทเบอร์เฟสต์
อ็อกโทเบอร์เฟสต์  เป็นเทศกาลประจำปี จัดขึ้นเป็นเวลา 16 วัน ในเมืองมิวนิก ประเทศเยอรมนี จัดขึ้นปลายเดือนกันยายนถึงต้นเดือนตุลาคม ถือเป็น 1 ในเทศกาลที่มีชื่อเสียงที่สุดในเยอรมนีและเป็นเทศกาลที่ใหญ่ที่สุดของโลก กับผู้เข้าร่วมเทศกาล 6 ล้านคนทุกปี และมีความสำคัญต่อวัฒนธรรมของบาเยิร์น เทศกาลดั้งเดิมจัดขึ้นครั้งแรกเมื่อวันที่ 12 ตุลาคม ค.ศ. 1810  โดยจัดขึ้นเพื่อเฉลิมฉลองงานอภิเษกสมรสระหว่างมกุฎราชกุมารลุดวิคกับเจ้าหญิงเทเรซ

เทศกาลอ็อกโทเบอร์เฟสต์ จัดขึ้นเป็นเวลา 16 วัน จนถึงในวันอาทิตย์แรกของเดือนตุลาคม ในปี ค.ศ. 1994 มีการปรับเปลี่ยนเวลาหลังการรวมตัวของเยอรมนีตะวันตก-ออก ว่าถ้าวันอาทิตย์แรกของเดือนตุลาคม ตกที่วันที่ 1 หรือ 2 เทศกาลจะไปต่อถึงวันที่ 3 ตุลาคม (วันรวมประเทศ) ทำให้มีจำนวนวัน 17 วัน หากวันอาทิตย์เป็นวันที่ 2 และเป็น 18 วันหากวันอาทิตย์เป็นวันที่ 1 เทศกาลจัดขึ้นในบริเวณที่เรียกว่า Theresienwiese หรือเรียกสั้น ๆ ว่า Wiesn

นักท่องเที่ยวมักจะมาเที่ยวเทศกาลกินอาหารอย่างเช่น ไก่ (Hendl) หมูย่าง (Schweinsbraten) ข้อหมู (Haxn) ปลาปิ้งเสียบไม้ (Steckerlfisch) ไส้กรอก (Würstl) ร่วมกับ ขนมปังอบ (Brezn) มะเขือเทศหรือขนมปังก้อน (Knödeln) เส้นหมี่เนย (Kaasspotzn) แพนเค้กมะเขือเทศ (Reiberdatschi) Sauerkraut หรือ Rotkraut (กะหล่ำปลีแดง) ร่วมไปกับอาหารบาเยิร์น อย่าง Obatzda และ ไส้กรอกขาว (Weisswurst)

 แหล่งข้อมูลอื่น 
 กราฟแสดงเวลาดวงอาทิตย์ขึ้นและตกของสถานที่ต่างๆทั่วโลก ในช่วงตลอดทั้งปี
 ภาพของ อ็อกโทเบอร์เฟสต์
# เอ็ม. แชโดวส์
แมทธิว ชาลส์ แซนเดอส์  หรือเป็นที่รู้จักในชื่อ เอ็ม. แชโดวส์  เกิดเมื่อวันที่ 31 กรกฎาคม ค.ศ. 1981 ที่ฮันติงตันบีช รัฐแคลิฟอร์เนีย เขาเป็นนักร้องนำ นักแต่งเพลง และสมาชิกก่อตั้งของวงดนตรีเฮฟวีเมทัลอเมริกันชื่อ อะเว็นจด์เซเวนโฟลด์

 ประวัติ 
เอ็ม. แชโดวส์ เริ่มต้นร้องเพลงในสมัยที่เขายังเป็นเด็ก และต่อมาได้สนใจในแนวดนตรีร็อกและเริ่มเล่นกีตาร์ รวมถึงเปียโนด้วย เขาร่วมงานกับวงดนตรีแนวพังก์ร็อกที่ชื่อ "ซักเซสฟูลเฟเลียร์" หลังจากนั้นมา เขาได้ก่อตั้งวงอะเว็นจด์เซเวนโฟลด์ ในปี ค.ศ. 1999 ด้วยกันกับเพื่อนสมัยเรียนโรงเรียนมัธยม แซกกี เวนเจนซ์, เดอะเรฟ และ แมตต์ เวนดต์

ในช่วงอัลบั้มแรก เพลงส่วนใหญ่ค่อนข้างหนัก มีการแผดเสียงในเพลงมาก จึงยังไม่ค่อยเป็นที่รู้จักในวงกว้าง แต่ในที่สุดผลงานของพวกเขาก็เริ่มเป็นที่แพร่หลาย ตั้งแต่ที่ เอ็ม. แชโดวส์ ได้ให้สัมภาษณ์กับนิตยสารรีวอลเวอร์ ว่าเส้นเสียงของเขามีปัญหา หรือเส้นเลือดในลำคอแตก การที่จะรักษาเส้นเสียงนี้ให้ดีขึ้น เขาจะต้องไม่แผดเสียงอย่างน้อย 5 ปี พวกเขาจึงจำเป็นจะต้องเปลี่ยนแนวเพลงWarped Tour outlasted by putting teenagers' interests firstAvenged Sevenfold Interview Blistering.

 ผลงาน 
 อะเว็นจด์เซเวนโฟลด์ 

 Sounding the Seventh Trumpet (2001)
 Waking the Fallen (2003)
 City of Evil (2005)
 Avenged Sevenfold (2007)
 Nightmare (2010)
 Hail to the King (2013)
# สุทิศา พัฒนุช
สุทิศา พัฒนุช หรือเดิมชื่อ อุทิศ พัฒนุช เกิดวันที่ 9 มิถุนายน พ.ศ. 2489 เป็นนักแสดงชาวไทย ชาวตำบลท่าตะโก อำเภอสวี จังหวัดชุมพร เป็นรองนางสาวไทยปี 2508 รุ่นเดียวกับคุณจีรนันท์ เศวตนันท์ ชัชฎาภรณ์ รักษณเวช จากนั้นมีผลงานโฆษณารถจักรยานยนต์ฮอนด้า และได้รับการติดต่อจากหม่อมปริม บุนนาค จากอัศวินภาพยนตร์ ให้มาแสดงภาพยนตร์ รับบทเป็นนางเอกเรื่อง เป็ดน้อย คู่กับไชยา สุริยัน ทำให้เธอแจ้งเกิด และมีผลงานแสดงภาพยนตร์เรื่อย ๆ อย่างเรื่อง บัวหลวง สาวบ้านแต้ สันกำแพง กินรี ละครเร่ นางพญา แสงเดือน พญาโศก เรารักกันไม่ได้ กิ่งแก้ว ล่าพระกาฬ ทะเลฤๅอิ่ม น้ำผึ้งขม ฯลฯ  จากนั้นเธอได้แต่งงานมีครอบครัว จึงค่อย ๆ หายไปจากวงการ จนกระทั่งแกรมมี่สร้างภาพยนตร์เรื่อง คู่กรรม (ฉบับธงไชย แมคอินไตย์) เธอกลับมาแสดงบทแม่นางเอก และไม่ได้คืนวงการอีกเลย

 ผลงานภาพยนตร์ 

 เป็ดน้อย (2511)
 บัวหลวง (2511)
 ดิน น้ำ ลม ไฟ (2512)
 ละครเร่ (2512)
 นางพญา (2512)
นางสาวอบเชย (2512)
 ดวงใจแม่ (2512)
กินรี (2512)
แสงเดือน (2512)
สาละวัน (2512)
 น้องรัก (2512)
 พญาโศก (2512)
 เรารักกันไม่ได้ (2513)
 กิ่งแก้ว (2513)
 ทุ่งมหาราช (2513)
 อยากดัง (2513)
 ปี่แก้วนางหงส์ (2513) รับบท พิกุล/ระริน
 ชาติทองแดง (2513)
 จงอางผยอง (2514)
 จอมดาบพิชัยยุทธ (2514)
 เพชรพระอุมา (2514) รับบท ม.ร.ว. หญิง ดารินทร์ วราฤทธิ์
 ปานจันทร์ (2514)
 พี่สาว (2514)
 วังบัวบาน (2515)
 ขวัญใจไอ้หนุ่ม (2515) รับบท แรมใจ
 ริมฝั่งแม่ระมิงค์ (2515)
 ล่ามหากาฬ (2515)
 รจนายอดรัก (2515)
 พรุ่งนี้ฉันจะรักคุณ (2515)
 สะท้านกรุง (2515)
 คนกล้าตาย (2515)
 รอยบุญ (2515)
 แควเสือ (2515)
 ลูกชู้ (2515)
 นพเก้า (2515)
 คะนองกรุง (2516)
 สายฝน (2516)
 สายชล (2516)
 ดรุณีผีสิง (2516)
 อะไรกันนักหนา (2516)
 หมอกฟ้า (2516)
 น้ำผึ้งขม (2517)
 คุณหญิงนอกทำเนียบ (2517)
 เพื่อเธอที่รัก (2518)
ทะเลฤๅอิ่ม (2519)
แสบ (2519)
 มหาอุตม์ (2519)
 แสนแสบ (2521)
 วันเพ็ญ (2521)
 คู่กรรม (2538)
# กระบวนการคิดเชิงเทิดทูน
กระบวนการคิดเชิงเทิดทูน  หมายถึงกระบวนการคิดเชิงลำเอียง (Cognitive bias) ที่เกิดขึ้นเมื่อสัญชานของบุคลิกภาพหนึ่งก่อตัวขึ้นจากอิทธิพลของอีกบุคลิกภาพเดิมบุคลิกภาพหนึ่งตามขั้นตอนของกระบวนการการตีความหมาย

นักจิตวิทยาชาวอเมริกันเอดเวิร์ด แอล. ธอร์นไดค์เป็นบุคคลแรกที่สนับสนุนทฤษฎี “กระบวนการคิดเชิงเทิดทูน” ที่มาจากการค้นคว้าการวิจัยเชิงประจักษ์ (Empirical research) ในการวิจัยค้นคว้าทางจิตวิทยาที่ตีพิมพ์ในปี ค.ศ. 1920 จากการขอให้ผู้บังคับการกองทหารจัดลำดับบุคลิกภาพทหารของแต่ละคนผู้อยู่ใต้บังคับบัญชาธอร์นไดค์พบว่าผลที่ออกมามีสหสัมพันธ์ไขว้ (cross-correlation) สูงระหว่างบุคลิกภาพทางบวกทั้งหมด หรือ บุคลิกภาพทางลบทั้งหมด จากการศึกษาดังว่าดูเหมือนว่าคนเรามักจะไม่มองผู้อื่นอย่างมีบุคลิกภาพผสมทั้งทางบวกและลบในบุคคลเดียวกัน แต่จะมักจะมองแต่ละคนว่าถ้าดีก็ดีตลอด หรือถ้าไม่ดีก็ไม่ดีตลอดไปทุกบุคลิกภาพที่วัด

งานวิจัยของนักจิตวิทยาชาวอเมริกันและผู้นำทางด้านจิตวิทยาสังคมโซโลมอน แอสค์เสนอว่าความมีหน้าตาดีเป็นบุคลิกภาพศูนย์กลาง ฉะนั้นเราจึงสรุปว่าบุคลิกภาพอื่นของผู้ที่มีหน้าตาดีเป็นบุคลิกภาพควรจะดีเท่ากันและเป็นบุคลิกภาพที่ต้องการที่จะแสวงหา

“กระบวนการคิดเชิงเทิดทูน” เกี่ยวข้องกับทฤษฎีบุคลิกภาพเชิงปริยาย (Implicit personality theory) โดยนักจิตวิทยาสังคมแฮโรลด์ เคลลีย์บุคลิกภาพแรกที่เราเรียนรู้จากผู้อื่นจะมีอิทธิพลต่อการตีความหมายและสัญชานของบุคลิกภาพที่ตามมาเพราะการวางมาตรการการเปรียบเทียบเอาไว้แล้ว บุคคลที่มีหน้าตาดีมักจะทำให้คิดกันโดยปริยายว่าเป็นผู้มีบุคลิกภาพดีและมีความสามารถมากว่าผู้มีหน้าตาธรรมดา ฉะนั้นเราจึงเห็นการใช้ผู้มีชื่อเสียงในการสนับสนุนสินค้าที่ตนเองไม่มีความรู้จริงในการวัดว่าสินค้าดีจริงหรือไม่ และอาจจะไม่มีความเกี่ยวข้องกับสินค้าดังว่ามาก่อนหน้าที่จะมาทำการสนับสนุน

“กระบวนการคิดเชิงเทิดทูน” มักจะเป็นศัพท์ที่ใช้บ่อยในแผนกจัดหาบุคคลกร ที่หมายถึงความลำเอียงที่อาจจะเกิดขึ้นได้กับผู้สัมภาษณ์ที่เมื่อเห็นบุคลิกภาพทางบวกของผู้ถูกสัมภาษณ์แล้วก็จะมองข้ามบุคลิกภาพทางลบหรือลดความสนใจที่จะแสวงหาบุคลิกภาพทางลบ หรือ ในกรณีตรงกันข้าม

 กระบวนการคิดเชิงเทิดทูนมุมกลับ 
ในทางตรงกันข้ามกับ “กระบวนการคิดเชิงเทิดทูน” เกิดขึ้นเมื่อบุคคล, ตรา หรือสิ่งอื่นๆ ที่ถือว่ามีลักษณะหนึ่งลักษณะใดที่ออกไปในทางลบเพียงอย่างเดียวที่เป็นผลให้ได้รับการตัดสินรวบยอดว่าคุณภาพอื่นๆ ไม่ดีตามไปด้วย ซึ่งเท่ากับเป็นการใช้จุดอ่อนจุดเดียวในการเป็นอิทธิพลต่อการตัดสินว่าลักษณะอื่นๆ เป็นลักษณะทางลบทั้งสิ้น This is also called the "devil effect."
# จักรพรรดินีเซี่ยวเต๋อเสี่ยน
จักรพรรดินีเสี้ยวเต๋อเสี่ยน  (12 เมษายน ค.ศ.1831 - 24 มกราคม ค.ศ.1850) พระวรชายาเอกในจักรพรรดิเสียนเฟิงขณะทรงดำรงพระยศเป็นมกุฎราชกุมาร

พระประวัติ
พระนางทรงเป็นชนเผ่าแมนจู ตระกูลสะโกตา  ใน ค.ศ. 1847 ทรงอภิเษกสมรสกับ องค์ชายอี้จู้ พระโอรสองค์ที่สี่ใน จักรพรรดิเต้ากวง ซึ่งดำรงพระยศเป็นมกุฎราชกุมาร และได้รับการสถาปนาเป็นพระวรชายาเอก ในมกุฎราชกุมาร ต่อมาในปี ค.ศ. 1850 ทรงพระประชวรและสิ้นพระชนม์ โดยไม่มีพระโอรสธิดาใด ๆ กับ องค์ชายอี้จู้เลย หนึ่งเดือนหลังการทิวงคตของพระนาง จักรพรรดิเต้ากวง เสด็จสวรรคต และ องค์มกุฎราชกุมารเสวยราชย์เป็นจักรพรรดิเสียนเฟิง ในฐานะที่เป็นพระวรชายาเอกในขณะดำรงพระยศเป็นมกุฎราชกุมาร จักรพรรดิเสียนเฟิงจึงโปรดให้เฉลิมพระนามพระนางสะโกตาเป็น จักรพรรดินีเสี้ยวเต๋อเสี่ยน โดยพระศพของพระนางถูกฝังไว้ในสุสานหลวงติงหลิง

พระอิสริยยศหลังทรงสิ้นพระชนม์
สมเด็จพระจักรพรรดินีเซี่ยวเต๋อเซียนพระได้รับการเฉลิมพระนามหลังเสด็จสวรรคตแล้วว่า:

 Empress Xiaodewenhuichengshuncizhuangkeshenhuiyigongtianzanshengxian(孝德溫惠誠順慈莊恪慎徽懿恭天贊聖顯皇后)
# เทตบริเตน
เทตบริเตน  เป็นพิพิธภัณฑ์หนึ่งในเครือหอศิลป์เทตที่ตั้งอยู่ในสหราชอาณาจักร ที่เดิมก่อตั้งเป็น "หอศิลป์ศิลปะบริติชแห่งชาติ" (National Gallery of British Art) ในปี ค.ศ. 1897 และต่อมาเปลี่ยนชื่อเป็น "เทตบริเตน" ในปี ค.ศ. 2000 ตามชื่อเฮนรี เทต ผู้ก่อตั้ง
# หอศิลป์เทต
หอศิลป์เทต  คือสถาบันที่ตั้งอยู่ในสหราชอาณาจักรที่สะสมศิลปะอังกฤษ  ศิลปะสากล และศิลปร่วมสมัย 

เครือหอศิลป์เทตประกอบด้วยพิพิธภัณฑ์ 4 พิพิธภัณฑ์ ได้แก่ 
 หอศิลป์เทตบริเตน กรุงลอนดอน (ก่อตั้ง ค.ศ.  2000)
 หอศิลป์เทตมอเดิร์น กรุงลอนดอน](ก่อตั้ง ค.ศ.  2000) พร้อมด้วยเว็บไซต์ประกอบคือ หอศิลป์เทตออนไลน์ (ก่อตั้ง ค.ศ.  1998)
 หอศิลป์เทตลิเวอร์พูล เมืองลิเวอร์พูล (ก่อตั้ง ค.ศ. 1988) และ
 หอศิลป์เทตเซนต์ไอฟส์ เมืองเซนต์ไอฟส์ในเทศมณฑลคอร์นวอลล์ (ก่อตั้ง ค.ศ. 1993)
# ฟอร์มูลาวัน
รถสูตรหนึ่ง หรือ ฟอร์มูลาวัน  หรือ เอฟวัน  หรือมีชื่ออย่างเป็นทางการว่า เอฟไอเอฟอร์มูลาวันชิงแชมป์โลก  เป็นการแข่งขันรถระดับสูงสุดจากความช่วยเหลือของสหพันธ์รถยนต์ระหว่างประเทศ (เอฟไอเอ) คำว่า "สูตร" หมายถึงกฎกติกาที่ผู้เข้าแข่งขันและรถทุกคันต้องปฏิบัติตาม ฤดูกาลแข่งขันของเอฟวัน ประกอบด้วยการแข่งขันหลายครั้งหรือที่เรียกว่า กรังด์ปรีซ์ (Grand Prix) ตามวัตถุประสงค์การสร้างของสนามแข่งและไปจนถึงขนาดที่เล็กลง ถนนสาธารณะและถนนปิดในเมือง ผลของการแข่งขันจะรวมและพิจารณาให้กับแชมป์ในส่วนของผู้ขับและผู้ผลิต ในส่วนของผู้ขับรถ ทีมผู้ผลิต เจ้าหน้าที่ทางรถ ผู้จัดเตรียม และสนามต้องมีผู้ที่ถือใบอนุญาตซูเปอร์ไลเซนซ์ ใบอนุญาตการแข่งรถสูงสุดจากเอฟไอเอ

การแข่งขันฟอร์มูลาวันแข่งด้วยความเร็วสูงถึง 360 กม/ชม. กับเครื่องยนต์สูงสุด 18,000 รอบ/นาที ประสิทธิภาพของรถขึ้นอยู่กับเครื่องยนต์ อากาศพลศาสตร์ การเบรกและยาง

ยุโรปถือเป็นจุดศูนย์กลางการแข่งของฟอร์มูลาวันและมีการแข่งขันเกิดขึ้น อย่างไรก็ตามก็ได้ขยับขยายไปในส่วนต่าง ๆ ของโลกในปีหลัง ๆ การแข่งขันในยุโรปและอเมริกาก็ถูกลดลงไป การแข่งขัน 17 ครั้งในปี 2009 มี 8 ครั้งที่จัดขึ้นนอกยุโรป

การแข่งขันฟอร์มูลาวันยังถือเป็นรายการโทรทัศน์ที่มีผู้ชมมหาศาล มีผู้ชมทั่วโลกกว่า 600 ล้านคนต่อฤดูกาล และด้วยความที่เป็นกีฬาที่แพงที่สุดในโลก จึงมีผลต่อด้านเศรษฐกิจอย่างมาก และการเงินและการต่อสู้ด้านการเมือง และยังปรากฏถึงด้านการค้าที่นำไปสู่การหาผู้สนับสนุนอย่างมาก นำไปสู่การหาค่าใช้จ่ายของผู้ผลิต อย่างไรก็ตามนับตั้งแต่ปี 2000 ค่าใช้จ่ายที่มีแนวโน้มที่สูงขึ้น หลายทีม รวมถึงทีมผู้สร้างรถและทีมที่มีผู้สนับสนุนน้อย ก็ล้มหายไปหรือถูกขายให้บริษัทอื่น สิ่งนี้เองทำให้มีตัวจำกัดผู้เข้าร่วมแข่งขันด้วย
# คิง (เดอะคิงออฟไฟเทอส์)
คิง  เป็นตัวละครหญิงจากเกมเดอะคิงออฟไฟเทอส์ ปรากฏตัวครั้งแรกในเกม อาร์ทออฟไฟท์ติง ซึ่งเป็นนักมวยไทยชาวฝรั่งเศสเข้าต่อสู้เพื่อตามหาบิดาของตน นอกจากนี้ เธอยังหวนกลับมามีบทบาทสำคัญอีกครั้งใน เดอะคิงออฟไฟเทอส์ XIII ด้วยเช่นกัน

 ประวัติตามท้องเรื่อง 
คิง ทำงานเป็นพนักงานเสริฟในบาร์แห่งหนึ่ง เธอเป็นนักมวยไทยชาวฝรั่งเศสที่มองเผิน ๆ แล้วคล้ายกับผู้ชายในช่วงแรก ทั้งนี้ คิงได้ออกเดินทางตามหาพ่อของตนที่หายตัวไป และได้มาสู้กับ เรียว ซากาซากิ เพื่อขับไล่ตามคำบัญชาของ มร.บิ๊ก เมื่อเธอพ่ายให้กับเรียวแล้ว เธอก็เริ่มเห็นด้วยกับเรียวและยินดีช่วยตามหาตัว ยูริ ซากาซากิ (ซึ่งเป็นน้องสาวของเรียว) ที่ถูกลักพาตัวไป แล้วจึงได้มาเป็นเพื่อนกันในภายหลัง นอกจากนี้ ในศึกเดอะคิงออฟไฟเทอส์ที่จัดขึ้น เธอยังได้มีโอกาสอยู่ร่วมทีมเดียวกับ ไม ชิรานุอิ กับยูริ ซากาซากิ อยู่บ่อยครั้ง ในฐานะนักสู้หญิง ทั้งนี้ เธอยังเคยอยู่ร่วมทีมเดียวกันกับสกัด กับโจ ฮิกาชิ ในเกมต่อสู้ Capcom vs. SNK 2 ในฐานะของนักมวยไทยที่ทางแคปคอมได้จัดทำขึ้น (ซึ่งมีอยู่ในการเล่นแบบสามต่อสาม ของฝ่าย CPU ในบางสเตจ) ด้วยเช่นกัน
# คิมิ ไรโคเนน
คิมิ ไรโคเนน  เกิดเมื่อวันที่ 17 ตุลาคม ค.ศ. 1979 ในเมืองเอสโป ประเทศฟินแลนด์ มีฉายาว่าไอซ์แมน เป็นอดีตนักแข่งรถสูตรหนึ่ง หลังจากที่เขาลงแข่งรถสูตรหนึ่ง 9 ฤดูกาล จนในปี 2007 เขาก็เป็นแชมป์โลกประเภทผู้ขับ นอกจากนี้เขายังเข้าร่วมแข่งขันแรลลีชิงแชมป์โลก กับทีมซีตรองจูเนียร์ทีม ในปี 2010

ไรโคเนนเข้าสู่การแข่งขันรถสูตรหนึ่งให้ทีมเซาเบอร์-เปโตรแนส ในปี 2001 เดิมเข้าแข่งในรุ่นรถล้อเปิดเล็ก เขาได้รับซูเปอร์ไลเซนซ์จากสมาพันธ์รถยนต์นานาชาติ หลังจากได้รับคำสัญญากับหัวหน้าทีมเขา ปีเตอร์ เซาเบอร์ เขาร่วมทีมแม็กลาเรน เมอร์เซเดส ในปี 2002 และเป็นรองชนะเลิศในการแข่งขันปี 2003 และ 2005 พ่ายให้มิคาเอล ชูมัคเกอร์ และ เฟอร์นันโด อลองโซ‎ ตามลำดับ

จากนั้นเปลี่ยนมาอยู่ทีมเฟอร์รารี ในปี 2007 ไรโคเนนก็กลายเป็นผู้ขับรถกีฬาที่มีค่าจ้างสูงที่สุด ตกราว 51 ล้านเหรียญสหรัฐต่อปี ทั้งนี้ส่วนหนึ่งเป็นเพราะมิคาเอล ชูมัคเกอร์ได้เกษียณตัวเองไป

แนวทางของไรโคเนน เป็นที่รู้จักในเรื่องความสงบนิ่งมาก ใจเย็น และหลักการในการเคลื่อนที่รถ เป็นหนึ่งในสาเหตุที่ได้รับชื่อเล่นว่า ไอซ์แมน

ในปี 2008 ไรโคแนนเป็น 1 ใน 2 ของนักแข่งรถสูตรหนึ่งที่ติดอยู่ในรายชื่อ 100 อันดับคนดัง ของนิตยสารฟอร์บ ร่วมไปกับ เฟอร์นันโด อลองโซ‎ เขาติดอยู่อันดับ 36 ของการจัดอันดับของ 100 คนดังในปี 2008 และอันดับ 41 ในปีก่อนหน้า ในปี 2008 เขายังติดอยู่ในรายชื่อคนดังที่มีค่าตัวแพงที่สุดที่อันดับ 26 และติดอยู่อันดับ 6 ของบุคคลกีฬาที่มีค่าตัวแพงที่สุดตามหลัง ไทเกอร์ วูดส์, เดวิด เบคแคม, ไมเคิล จอร์แดน และฟิล มิกเคลสัน ส่วนในปี 2009 ไรโคแนนติดอยู่อันดับ 2 ของนักกีฬาที่มีค่าตัวสูงสุดตามหลัง ไทเกอร์ วูดส์

และ คิมิ ไรโคเนน ได้เกษียณจากการแข่งขัน FIA FORMULA ONE WORLD CHAMPIONSHIP ในปี 2021
# เกรดี ไซซ์มอร์
เกรดี ไซซ์มอร์ ที่ 3  เกิดเมื่อวันที่ 2 สิงหาคม ค.ศ. 1982 เป็นนักเบสบอลตำแหน่งเซ็นเตอร์ฟิลด์ เมเจอร์ลีกเบสบอล ที่เล่นให้กับทีมคลีฟแลนด์ อินเดียนส์ ไซซ์มอร์มาจากทีมมอนทรีออล เอกซ์โป ในปี 2002 ร่วมไปกับแบรนดอน ฟิลลิปส์, คลิฟ ลี และลี สตีเวนส์ ในการแลกเปลี่ยนกับบาร์โทโล โคลอนและทิม ดรูว์
# สมูทแจ๊ส
สมูธแจ๊ส (Smooth jazz) เป็นแนวดนตรีย่อยของแจ๊สเกิดขึ้นในสหรัฐอเมริกาช่วงคริสต์ทศวรรษที่ 1970 ได้รับอิทธิพลจากดนตรีแนว อาร์แอนด์บี ฟังก์ และ ป็อป
# อเล็กซ์ ร็อดริเกซ
อเล็กซานเดอร์ เอมมานูเอล ร็อดริเกซ (27 กรกฎาคม ค.ศ. 1975 —) เป็นนักเบสบอลอาชีพชาวอเมริกัน เชื้อสายโดมินิกัน มีฉายาว่า "อเล็กซ์" หรือ "เอ-ร็อด" ปัจจุบันเป็นผู้เล่นเบส 3 ให้กับทีมนิวยอร์ก แยงกีส์ ในเมเจอร์ลีกเบสบอล ก่อนหน้านี้เล่นตำแหน่งชอร์ตสตอป ให้กับซีแอตเทิล มารีนเนอร์สและเท็กซัส เรนเจอร์ส

ร็อดริเกซถือเป็น 1 ในผู้เล่นที่ดีที่สุดตลอดกาล เป็นผู้เช่นที่อายุน้อยที่สุดที่สามารถตีโฮมรันได้ 500 ครั้ง ทำลายสถิติของจิมมี ฟ็อกซ์ ในปี 1939

ในเดือนธันวาคม 2007 ร็อดริเกซและทีมแยงกีส์ ทำสัญญากันเป็นระยะเวลา 10 ปี ด้วยสัญญาราคา 275 ล้านดอลลาร์สหรัฐ ถือเป็นสัญญาที่มากที่สุดในประวัติศาสตร์วงการเบสบอล (ทำลายสถิติ 252 ล้านเหรียญก่อนหน้า)